21.12.2022.
HR
Službeni list Europske unije
L 327/11
(63)
Kako bi se osigurala usklađenost s Uredbom (EU) 2021/2115 i postiglo pojednostavnjenje pravila za dobivanje odobrenja državnih potpora za sufinancirani dio i dodatno nacionalno financiranje strateškog plana u okviru ZPP-a, obveza prijave ne bi se smjela primjenjivati na razne kategorije potpora u korist MSP-ova koji posluju u ruralnim područjima, uključujući potpore za osnovne usluge i infrastrukture, potpore za pokretanje poslovanja, potpore za suradnju, potpore za poljoprivrednike koji prvi put sudjeluju u sustavima kvalitete za pamuk i prehrambene proizvode te potpore za informativne i promidžbene mjere za prehrambene proizvode obuhvaćene sustavom kvalitete.
Takve mjere potpore trebale bi biti identične kao intervencije u području ruralnog razvoja na kojima se temelje, a izuzete potpore trebale bi se dodijeliti samo na temelju i u skladu sa strateškim planom u okviru ZPP-a dotične države članice.
(64)
Komisija je u brojnim slučajevima na potpore za osnovne usluge i infrastrukturu u ruralnim područjima te suradnju u ruralnim područjima primijenila članke 107. i 108.
Ugovora, posebno na temelju Smjernica iz 2014.
U razdoblju od 2014. do 2020.
Komisija je odobrila 27 programa potpora koji se odnose na osnovne usluge i infrastrukturu u ruralnim područjima te 28 programa potpora koji se odnose na suradnju u ruralnim područjima.
Prema iskustvu Komisije, mjere potpore u korist ruralnih područja nisu znatno narušile tržišno natjecanje na unutarnjem tržištu jer postoje jasni kriteriji spojivosti i jer su te potpore doprinijele gospodarskoj diversifikaciji i stvaranju novih gospodarskih djelatnosti.
Stoga je primjereno potpore za osnovne usluge i infra­ strukturu u ruralnim područjima te potpore za suradnju u ruralnim područjima izuzeti od obveze prijave državne potpore.
(65)
Međutim, potpore za osnovne usluge i infrastrukturu u ruralnim područjima te potpore za suradnju u ruralnim područjima trebale bi biti izuzete od obveze prijave samo ako su dio strateškog plana u okviru ZPP-a koji je Komisija potvrdila u skladu s Uredbom (EU) 2021/2115.
(66)
Državne potpore dodijeljene MSP-ovima koji sudjeluju u projektima lokalnog razvoja pod vodstvom zajednice („CLLD”), koji su navedeni u članku 31.
Uredbe (EU) 2021/1060 Europskog parlamenta i Vijeća (16) i koji su na temelju Uredbe (EU) 2021/2115 označeni kao LEADER, imaju neznatan učinak na tržišno natjecanje, osobito s obzirom na pozitivnu ulogu koju te potpore imaju u dijeljenju znanja, posebno za lokalne i poljoprivredne zajednice, kao i na činjenicu da su te potpore često kolektivne prirode i da imaju relativno malen opseg.
Ti su projekti po prirodi integrirani te uključuju više dionika i više sektora, zbog čega može doći do određenih poteškoća u njihovoj klasifikaciji na temelju prava o državnim potporama.
S obzirom na lokalnu prirodu pojedi­ načnih projekata CLLD-a, odabranih na temelju višegodišnje strategije lokalnog razvoja koju je izradilo i provodi javno-privatno partnerstvo te njihove usmjerenosti na interes zajednice i društva te zaštitu okoliša i klime, ovom bi se Uredbom trebale obuhvatiti određene poteškoće u provedbi projekata CLLD-a kako bi se olakšalo njihovo usklađivanje s pravilima o državnim potporama.
Općine po svojoj prirodi nisu obuhvaćene definicijom MSP-ova (javni kapital).
Međutim, često imaju ključnu ulogu u organizaciji i realizaciji projekata CLLD-a.
Stoga bi, ako se projekt CLLD-a provodi u korist jednog od ciljeva iz članka 1.
Uredbe (EU) 2015/1588, trebalo biti moguće skupno izuzeti i potpore općinama u kontekstu takvog projekta.
(67)
Budući da mali iznosi potpora koje se dodjeljuju MSP-ovima koji imaju izravnu ili neizravnu korist od projekata CLLD-a imaju ograničen učinak na trgovinu i tržišno natjecanje, trebalo bi utvrditi jednostavna pravila za slučajeve u kojima ukupni iznos potpora po projektu ne premašuje određenu gornju granicu.
To bi se trebalo primjenjivati i na općine koje imaju izravnu ili neizravnu korist od projekata CLLD-a kojima se nastoji postići jedan od ciljeva iz članka 1.
Uredbe (EU) 2015/1588.
(68)
Za nekoliko kategorija potpora, kao što su potpore za istraživanje, prenošenje znanja i informiranje, među ostalim s pomoću svemirskih podataka i usluga EU-a, savjetodavne usluge, usluge zamjene na poljoprivrednom gospodarstvu, promidžbu te sprečavanje i iskorjenjivanje bolesti životinja i organizama štetnih za bilje, potpore se krajnjim korisnicima dodjeljuju neizravno, u naravi, u obliku subvencioniranih usluga.
U takvim slučajevima izuzete potpore trebale bi se isplatiti pružatelju dotične usluge ili djelatnosti.
(69)
U skladu s člankom 4. stavkom 1.
Uredbe (EU) 2015/1588 potrebno je povremeno revidirati politiku državnih potpora.
Zbog toga bi razdoblje primjene ove Uredbe trebalo biti ograničeno.
Stoga je primjereno utvrditi prijelazne odredbe, uključujući pravila o razdoblju prilagodbe na kraju razdoblja važenja ove Uredbe za izuzete programe potpora.
Takvim bi pravilima trebalo državama članicama dati određeno vrijeme za prilagodbu novom režimu,
(16) Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021., str. 159.).